Kevin Costner

Kevin Michael Costner (født 1955) er en amerikansk skuespiller, regissør, filmprodusent og sanger.

Costner vant Oscar for beste film og beste regi for filmen Danser med ulver (1990). Han har vunnet to Golden Globe-priser og én Emmy-pris, og blitt nominert til tre BAFTA-priser. Costner har også fått en stjerne på Hollywood Walk of Fame. 

 Filmkarriere 
Costner ble interessert i skuespill og teater mens han gikk på college.

Costner var 19 år gammel da han debuterte som skuespiller i i filmen Sizzle Beach i 1974, men filmen ble ikke gitt ut før i 1986.

Status som filmstjerne fikk Costner i 1987 med rollen som FBI-agenten Eliot Ness i filmen De ubestikkelige og hovedrollen i thrilleren Ingen utvei. De neste rollene hans var i filmene Bull Durham (1988) og Fortidens helter (1989). Costners største suksess kom med den episke filmen Danser med ulver (1990). Han både regisserte og spilte hovedrollen i denne filmen. Filmen ble nominert til 12 Oscar-priser og vant syv, deriblant to individuelle priser til Costner, henholdsvis for «beste film» og «beste regi». Deretter spilte han i Robin Hood – tyvenes prins (1991), The Bodyguard (1992) og Clint Eastwoods film A Perfect World (1993), som alle ble kassasuksesser og fikk gode anmeldelser.

Science fiction-eposet Waterworld (1995) gikk dårlig på kino, i likhet med The Postman (1997) som Costner også regisserte. Begge disse filmene fikk stort sett dårlige anmeldelser. The Postman ble tildelt fem Golden Raspberry-priser, blant annet i kategoriene «verste film», «verste skuespiller» og «verste regissør». 

I 2000 kom filmen Tretten dager, hvor Costner portretterte en av rådgiverne til president John F. Kennedy. Denne rolleprestasjonen var filmanmelderne mer positive til. Filmen Open Range, som han både regisserte og spilte hovedrollen i, høstet strålende kritikker da den kom i 2003, selv om billettsalget var moderat. I filmen The Upside of Anger spilte han den pensjonerte profesjonelle baseballspilleren Denny Davies, og fikk strålende anmeldelser for denne rolleprestasjonen, i tillegg til at han mottok en nominasjon fra Broadcast Film Critics Association og vant San Francisco Film Critics Circle-prisen for beste mannlige birolle.

Etter det spilte Costner i filmene The Guardian og deretter i Mr. Brooks, der han portretterte en seriemorder. I 2008 spilte Costner i filmen Swing Vote. 

Den 6. september 2006 ble Costner hedret da han fikk avsette håndavtrykket sitt og signaturen sin i betong på fortauet foran Grauman's Chinese Theatre, sammen med flere andre kjente skuespillere og artister. 

 Rockeband 
Costner er også vokalist i rockebandet Kevin Costner and the Modern West. De dro ut på en internasjonal turné i oktober 2007, med konserter i både Istanbul og Roma. Bandet opptrådte også på NASCAR Sprint Cup Series på Daytona International Speedway og Lowe's Motor Speedway i Concord, North Carolina. I oktober 2009 ga de ut albumet Turn It On i Europa, og fulgte opp utgivelsen med en europeisk turné.

 Privatliv 
Etter avgangseksamen på college giftet Costner seg med kjæresten Cindy Silva. Parets bryllupsreise gikk til Puerto Vallarta

Den 25. september 2004 giftet Costner seg med sin kjæreste gjennom fire år, den tyske modellen og veske-designeren Christine Baumgartner. Bryllupet fant sted på hans ranch i Aspen i Colorado. Deres første barn, Cayden Wyatt Costner, ble født 6. mai 2007 i Los Angeles. Deres andre sønn, Hayes Logan, ble født 12. februar 2009. Costner og Baumgartners tredje barn, datteren Grace Avery, ble født 2. juni 2010. 

 Filmografi 
 År  Norsk tittel  Original tittel  Rolle    Mr. Brooks  Earl Brooks    The Guardian  Ben Randall   Ryktet gårRumor Has It  Beau Burroughs 2005   Det beste som kunne skje The Upside of Anger  Denny Davies   Open Range Open Range  Charley Waite    Dragonfly  Joe Darrow    3000 Miles to Graceland  Thomas J. Murphy   Tretten dager  Thirteen Days  Kenny O'Donnell   For Love of the Game  Billy Chapel 1999  Flaskeposten Message in a Bottle  Garret Blake   The Postman   The Postman  Postmann   Tin Cup Tin Cup   Roy 'Tin Cup' McAvoy   Waterworld  Waterworld  Sjømann    The War  Stephen Simmons 1994  Wyatt Earp  Wyatt Earp  Wyatt Earp   A Perfect World A Perfect World  Robert 'Butch' Haynes   Bodyguard The Bodyguard  Frank Farmer   J.F.K. - saken fortsetter JFK  Jim Garrison 1991  Robin Hood - tyvenes prinsRobin Hood: Prince of Thieves  Robin of Locksley   Danser med ulver  Dances with Wolves  Lt. John Dunbar 1990  Hevnens pris Revenge  Michael J. 'Jay' Cochran   Fortidens helter  Field of Dreams  Ray Kinsella   En sikker vinner Bull Durham  Crash Davis   Ingen utvei  No Way Out  Lt. Cmdr. Tom Farrell 1987  De ubestikkelige  The Untouchables  Eliot Ness    Sizzle Beach, U.S.A.  John Logan 1986   Shadows Run Black  Jimmy Scott    American Flyers  Marcus Sommers 1985  Silverado Silverado  Jake 1985  Fandango Fandango   Gardner Barnes, Groover    The Gunrunner  Ted   Testamentet Testament  Phil Pitkin

 Referanser 

 Eksterne lenker 




Kategori:Regissører fra USA
Kategori:Skuespillere fra USA
Kategori:Filmprodusenter fra USA
Kategori:Sangere fra USA
Kategori:Hollywood Walk of Fame
Kategori:Oscar-vinnere (regi)
Kategori:Produsenter som har vunnet Oscar for beste film
Kategori:Emmy-vinnere
Kategori:Personer fra Lynwood